**Ապացույցներ նախամաշտոցյան հայկական գիր և գրականության գոյության մասին**

հեթանոս հայերը ունեցել են գիր և գրականություն: Դրա մասին պահպանվել են հետևյալ վկայությունները.

1. այդ մասին հիշատակումներ կան օտար հեղինակների երկերում: Այսպես, 3-րդ դարի ժամանակագիր Հիպոդիտոսը հունարեն բնագրով գրված «ժամանակագրության» մեջ գիր ունեցող ազգերի թվում հիշատակել է նաև հայ ազգին: Այնուհետև, հույն պատմագիր Փիլոստրատոսը (2-րդ դարի վերջ) հիշատակում է հովազի ոսկե մանյակը, որի վրա հայերեն տառերով գրված էր «Թագավոր Արշակ Նյուսիա աստծուն»:

2. հեթանոս հայերը ունեցել են գրի աստված՝ անունը Տիր, ինչպես նաև Տիր աստծուն նվիրված դպրության մեհյան (հեթանոսական սրբավայր): Եթե հայերը գիր ու գրականություն չունենային օտարալեզու գրի և մատյանների (գրականության) համար աստվածություն չէին ստեղծի:

3. ըստ XIII դարի հայ պատմիչ Վարդան Արեւելցու, Լեւոն արքայի օրոք Կիլիկիայում հայտնաբերված դրամի վրա հայերեն լեզվով դրոշմված են եղել հեթանոս հայ թագավորների անուններ:

4. ըստ Մովսես Խորենացու, Մաշտոցը նպատակ է դրել դեռևս հին հավատը պահպանած Գողթն գավառի հեթանոս հայերի և նրա քրմերի մոտ գտնել հեթանոսական շրջանի հայոց գիր ու մատենագրություն: Դա հաստատում են Մաշտոցի աշակերտներից Կորյունը և Ղազար Փարպեցին:

5. ասորի եպիսկոպոս Դանիելը գտել էր հայերեն լեզվի նշանագրերը: Մեսրոպ Մաշտոցը 2 տարի ուսուցչություն է արել այդ նշանագրերով:

6. ըստ Մովսես Խորենացու, Անի ամրոցի հեթանոսական մեհյանում մի քուրմ պատմություն է գրել, որը հետո թարգմանել են ասորերեն և հւոնարեն: Ուրեմն քուրմը գրել է հայերեն և հայերեն գրերով: